Krónika

## Negyedik Fejezet: Az Igaz Tél utóhatásai

### 2022.04.25.

**Neyrin** álmot lát, amiben egy kihalt Miami utcáin sétál. A fákról és épületekről hosszú, szürke szallagok lógnak, és lobognak a viharos erejű szélben. A szalagok lobogásának irányát követve Neyrin a Miami egyetemhez jut, hol egy föld alatti kazamatában rálel **Kobold** gonosz mására, aki egy ezüstkalitkát próbál kinyitni minden áron, nem törődve azzal, hogy fájdalmat okoz a benne raboskodó hollónak. Kobold meggyanúsítja Neyrint azzal, hogy óvatlanságával nagyon sok munkát generál számára, majd egy szögre akasztja a lányt. Neyrin megpróbálja megmenteni a hollót, de a dulakodás közben elveszíti a kameráját. Próbálkozásaival "eltöri" az álmot, és végül nem sikerül megmentenie a madarat, bár a kameráját visszaszerzi.

Magához térve egy ismeretlen hálószobában ébred. Hamar kiderül, hogy ez **Harry** szobája, aki hazavitte magával a lányt, miután az elaludt a randijukon. Harry nem szeretné, hogy kiderüljön, egy lány van a szobájában, úgyhogy kicsempészi Neyrint a házból. Megismétlik a randit a kávézóban, ahol Neyrin ráébred, hogy valami nem stimmel, ugyanis minden férfi, akibe belebotlik erős vonzalmat érez iránta. Miután Harry hazakíséri őt a Changeling Lakhoz (és **Mary** tudomást szerez arról, hogy Neyrinnek van valakije) a lány meglátogatja **Spruce-t**, aki ennek a napnak a déli óráira ígérte, hogy megfejti a szer titkát, amit Neyrin vitt neki. Spruce elmondja Neyrinnek, hogy a nektár nagyon erős, de rövid ideig tartó vágyfokozó szer, amit ő maga is kipróbált. Arról azonban, hogy Neyrinre miért hat már napok óta a mezsgyebeli virág csókja, nem tud választ adni. Javasolja, hogy Neyrin keresse fel **Nem-hasfelmetsző Jack-et**, az Őszi Udvar orvosát, aki talán segíthet rajta.

Neyrin meg is látogatja az orvost, aki azt állítja, olyan, mintha a lánynak két szíve lenne, és mintha ereiben nem csak vér, hanem a virág különös nektárja is csörgedezne. Mivel az orvos igencsak durva gyógymódjai nem nyerik el Neyrin tetszését, a lány végül gyógyszeres kezelésben állapodik meg Jack-kel, amihez azonban a Mezsgyéből lenne szükség alapanyagokra. Neyrin el is indul a Miami Egyetemre, hogy megkérdezze, ki tud neki segíteni az alapanyagok megszerzésében, illetve, hogy a könyvtárban utánanézzen a különös növénynek. Azonban még mielőtt elérne a könyvtárba, kap egy kétségbeesett telefonhívást Jane-től, hogy Hollónak segítségre van szüksége.

Még előző éjszaka **Jane** váratlanul haza érkezett, csapzottan és izgatottan, és elújságolta Hollónak, hogy úgy véli, megtalálta a különös helyet, ahol a titokzatos tolvajok a műkincseket rejtegethetik. Megállapodik Hollóval, hogy éjszaka **Odokával** őrzi majd a helyet, de másnap reggel Holló eljön, hogy maga is megvizsgálja. Holló tartja a szavát, és másnap el is látogat az építkezés alatt álló pláza parkolójába, ahol Jane a furcsa barlangot találta. A parkolóban azonban alva találja Jane-t és Odokát, akiknek ráadásul valaki a fegyverét is elvette. Holló különös homokot talál a rendőrök arcán, amiről arra következtet, tündér varázslattal altatták el őket.

Miután felébreszti a két nőt, Holló és Jane behatolnak a barlangba, ahol parkettázott, lambériával burkolt falú folyosókra lelnek, ahol különféle műkincsek vannak kiállítva, minden bizonnyal azok, amiket oly sokan hiányolnak a városban. A nyomozás közben rálelnek egy halott teremtményre, egy pikkelyes humanoid lénye, amely inas egyenruhát visel, és aminek valaki eltörte a nyakát. Megpróbálnak visszafordulni, hogy segítséget szerezzenek, de egy másik pikkelyes lény, egy korkodil-szerű szörnyeteget vezetve pórázon elállja az útjukat. Ezért inkább beljebb hatolnak a titokzatos épületbe, ahol egy nagyon élethű szoborra, és az walkie-talkie-s pikkelyes lényre lelnek. A lényt rövid úton ártalmatlanítják, azonnban a másik lény a szörnyeteggel a nyomukra lel, így menekülniük kel. Már majdnem meg is lógnak a valóságba vezető járaton keresztül, amikor azonban a szörnyeteg valami ködöt lehell Hollóra. Hollónak épp elég ideje marad arra, hogy visszameneküljön a valóságba, ahol azonban kőszoborrá válik.

Jane nem tudja, hogy mitévő legyen, ezért felhívja Neyrint, hogy segítséget kérjen. Neyrin **David** további segítségét kéri, és hárman együtt visszaszerzik Hollót a rendőrök és mentők kezei közül (akik azt hiszik, hogy Holló lebénult valami különös gázoktól, amik a parkolóban szivárognak). Jane és Neyrin elindulnak Hollóval a Miami Egyetem felé, hogy az ottaniaktól kérjenek valami segítséget, mielőtt Holló végleg szoborrá válik.

### 2022.05.08.

Jane és Neyrin gond nélkül eléri a Miami Egyetemet, ahol Jane előreküldi Neyrint, hogy keressen segítséget. A Klubhelyiségbe érve Neyrin először a könyvtár felé veszi az irányt, ám a szeme sarkából észreveszi, hogy **Kobold** a Klubhelyiség egyik kanapéján mélyen alszik, és az irodája ajtaja nyitva maradt. Neyrin nem tud ellenállni a kisértésnek, belopózik és visszalopja Koboldtól a különös könyvet, amit az előzőleg elkobzott tőle. Egy el nem küldött levélből megtudja, hogy Kovbold azt gyanítja a könyv nem is token, hanem valamiféle materializálódott álom, ezért **Grace**-nek akarja továbbítani, hogy ő foglalkozzon vele. Ezt követően Neyrin folytatja útját a könyvtárba, ahol a **Könyvtáros** segítségével rálel egy régi changeling naplóra, amely egy **baziliszkusszal** való találkozást írt le, és többek között arról is megemlékezett benne az írója, hogyan lehet meggyógyítani a kővéváltakat. Neyrinnek és Jane-nek most már csak egy kakasra van szüksége, hogy annak éjfél előtti utolsó kukorékolása visszaváltoztassa Hollót eredeti alakjába.

Neyrin ezt az információt meg is osztja Jane-nel, és együtt végül a mexikói negyed felé veszik az irányt. Ott kettéválnak, hogy minél hamarabb találjanak egy kakast. Neyrint hamarosan észreveszi, hogy valaki az árnyékokból figyeli őt, ám mielőtt bármit tehetne ezzel kapcsolatban, egy Pablo nevű helyi srác mellé szegődik, és elkezdi tenni neki a szépet, felajánlva, hogy segít neki kakast találni. Végül azonban egy kávézó teraszán kötnek ki, ahol ismerkedni kezdenek. A helyzet azonban hirtelen más hangulatba vált, mikor három ismeretlen changeling megjelenik, és elzavarva Pablót körülveszi Neyrint. A changelingek az Igaz Nyár Gyermekeinek vallják magukat, és **Acélszívű Zane, Szikra Damien** és **Vera Goodchild** néven "mutatkoznak be".

A három changeling elmondja Neyrinnek, hogy a barátjuk, Feodor maga is kővé vált a baziliszkusz lehelletétől, és tudni akarják, hogyan lehetne meggyógyítani. Neyrin elárulja nekik, amit tud. Damien felismeri őt, mint az Igaz Tél hősét, Zane pedig felajánlja, hogy amennyiben az udvaroktól nem kap segítséget a testvére megmentéséhez, az Igaz Nyár Gyermekei hajlandóak lennének neki segíteni ebben. Ad Neyrinnek egy brossúrát, ami az Igaz Nyár Gyermekeinek egy mezsgyebeli találkozóját hírdeti, ami a egy nap múlva éjfélkor lenne esedékes.

Időpközben Jane talál egy kakast (akit Percivalnak nevezett el) és visszahívja Neyrint Hollóhoz. Itt elválnak útjaik, mert Neyrin vissza akar térni az Őszi Udvar központjába, hogy tovább nyomozzon a furcsa mezsgyebeli növény után, ami megcsókolta őt. A Klubhelyiségben Kobold észreveszi őt az irodájából, és magához hívja. Neyrin megijed, hogy kiderült, hogy visszalopta a könyvet, ezért egy Kontraktust alkalmazva elszökik Kobold elől, otthon biztonságba helyezi a könyvet, és utána visszamegy, mintha mi sem történt volna. A könyvtárban ismét a Könyvtáros segítségét kéri, aki ad neki egy changeling enciklopédiát, amely alapján Neyrin be tudta azonosítani a csókos növényt: az a *Vénusz Nyelve* néven ismert. Neyrin azt is kideríti, hogy az enciklopédia írójának egyik inasa, aki ismerheti a növényt, **Jörg Blumberg** még él, és az Őszi Udvar tagja, bár rég óta nem látta senki.

Időközben Neyrin kap egy üzenetet **Harrytől**, amiben a fiú viccesen megjegyzi, hogy furcsa módon aznap nagyon sok lány kereste a társaságát az iskolában. Neyrin gyorsan találkozót beszél meg vele. A találkozó előtt Neyrin Harry házához lopakodva meglesi a fiút az ablakon keresztül. Azt látja, hogy Harry és gyerekkori barátja Amy együtt tanulnak. Harry a ranndi miatt izgatott, de Amy mintha gyanúsan sok érdeklődélst mutatna Harry iránt. Végül Neyrin és Harry találkoztak, és Neyrin kiderítette, hogy bizony a barátjára is átterjedt (valószínűleg a csókkal) a Vénusz Nyelvének egy magja. Neyrin megpróbálja figyelmeztetni Harryt ennek veszélyeire, de a fiú nem veszi az adást, és viccesre veszi a dolgot.

Időközben este 18 óra körül a kakas kukorákolása felébreszti Hollót. Hazatérve kipihente a fáradalmakat, és részt vesz az Anonim Alkoholisták gyűlésén, hogy Glamour készleteit feltöltse. Ezt követően otthon megbeszéli Jane-nel, hogy amennyiben lehetséges, segít legalább a műkincsek egy részét visszajuttatni a tulajdonosokhoz. Pihenését egy ismeretlen számról érkező üzenet szakítja félbe. Valaki az Igaz Nyár Gyermekeitől arra kéri, találkozzon vele. Végül megállapodnak, hogy aznap éjfélkor találkoznak egy Holló által választott helyen. A helyszínen kiderül, hogy Zane és Damien állnak az üzenet mögött. Alkut ajánlanak Hollónak: ha három napig nem árulja el senkinek hol található a sárkány kincse, szerez egy jó pontot az Igaz Nyár Gyermekeinél. Holló inkább abban állapodik meg velük, hogy a felelőséget **Mr. Smack**-re hárítja. Smack megállapodik Zane-nel, és Holló küldetését teljesnek tekinti.

Holló éjszaka hazatérve **Alice**-t egy rémálom rabjaként vergődve találja. Sikerül felébresztenie, és a lány bevallja neki: mióta legutóbb a Mezsgyében járt, feléledt benne a vágy, hogy beteljesítse a sorsát, amit ősei alkuja meghatároz számára. Azt is elmondja, hogy a Mezsgyében találkozott **Alexisszel**, aki ugyancsak a története beteljesítésére sarkallta őt. Holló felajánlja, hogy segít neki, bárhogy is dönt, de elmondja, azon dolgozik, hogy "megszabadítsa" Alice-t az alkujától.

Másnap reggel Holló találkozik Smack-kel, aki átad neki egy térképet, ami elmondása szerint egy olyan lényhez, a **Sorsszövőhöz** vezető utat jelöli, aki képes a halandók sorsát befolyásolni. A térkép azonban önmagában nem elegendő, hogy Holló odataláljon. Holló megegyezik Smack-kel, hogy az hamarosan talál számára valami feladatot, amit, ha elvégez, Smack gondoskodik róla, hogy a kincsek egy része a rendőrség kezére kerüljön.

Holló gyorsan meglátogatja **Pompát**, hogy bejelentse neki, be kíván lépni a Mezsgyére. Pompa elmondja neki, hogy ő személyesen nem fogja megállítani, de ha ellenkezik az udvarnak, akkor vállalnia kell a következményeket. Két lehetőséget ad Hollónak: vagy győzze meg az udvarok vezetőinek döntő többségét, hogy adjanak neki engedélyt, vagy csatlakozzon az Apró Szemek Társaságához.

### 2022.05.15.

Holló még a **Pompához** látogatást megelőzően felhívja Neyrint, és rábeszéli, menjen el vele a sárkány szolgálóinak rejtekhelyére, és lopják el onnan közösen a szerencsét, amit a sárkánylények a mezsgyebeli árustól loptak el, akivel a Piac felé menet találkoztak. Neyrin ebbe beleegyezik. Ezen kívül Holló némi fizettségért cserébe megkéri egyik kapcsolatát, **Mr Nobodyt**, hogy tartsa szemmel a rejtekhely bejáratát.

Kicsit visszaugorva az időbe, az előző napon, nagyjából akkortájt, mikor Holló visszaváltozott hús-vér lénnyé, Neyrin és **Harry** hazafelé tartottak Harryhez. Neyrin továbbra is megpróbálta meggyőzni Harryt allól, hogy valamiféle természetfeletti problémát hozott a fejére csókjával, ezt Harry azonban nehezen tudja megemészteni. Időközben hatalmas rovarraj gyűlik köréjük, akik különösen abban érdekeltek, hogy Harryre telepedjenek. Egy még meg is csípi Harryt, akiről ez után hamar kiderül, hogy allergiás a méhcsípésre. Allergiás rohamot kap, de Neyrin kihívja a mentüket, akik megmentik Harry életét, és a két fiatalt hazaviszik Harryiékhez.

Itt Neyrin megsimerkedik Harry szüleivel, és az éjszakát végül ismét Harry szobájában tölti. Megpróbál egy Kontraktust hazsnálva belépni Harry álmaiba, de nem siekrül neki. Másnap délelőtt azonban a történtekre hivatkozva valamelyest sikerül meggyőznie Harryt arról, hogy vaalmi tényleg nem stimmel vele. Harry megígéri, hogy vigyázni fog a rovarokkal, Neyrin pedig elmondja neki, hogy ha minden igaz, a tavasz végével véget ér majd a rajta lévő "átok". Ezután Neyrim megkéri Harryt, hadd "Lépjen be az álmaiba", amit Harry félig komolyan, félig viccből elfogad.

Végül Neyrin elindul, hogy találkozzon Hollóval a megbeszélt helyen, az építőfélben lévő pláza előtt, aminek a pincegarázsában a sárkány alattvalóinak rejtekhelyére vezető átjáró található.

Holló még délelőtt ellátogat **Marcus** edzőtermébe, ahol az Apró Szemek Társaságáról kérdezi barátját. Az elhívja a Társaság vezetőjét, **Argust**, és amíg várnak rá, megosztja Hollóval, hogy attól tart az Igaz Nyár Gyermekei valamiféle puccsra készülnek, amit nem tisztességes eszközökkel akarnak végrehajtani, hanem ármánnyal. Arra kéri Hollót, hogy ha oda jut a helyzet, hogy dönteni kell, akkor Holló válassza a Nyári Udvart. Holló semmi ígéretet nem tesz, de biztosítja Marcust a szimpátiájáról.

Hamarosan megérkezik Argus is, aki leül Hollóval, és elmondja neki, hogy a Társaság komolyan gondolja a küldetését, és csak akkor hajlandók befogadni Hollót, ha az komolyan hajlandó venni a feladatait, és hajlandó részt venni küldetésekben. Végül abban maradnak, hogy Holló átgondolja a dolgot.

Ezt követően Holló találkozik Neyrinnel, és kezdetét veszi titkos missziójuk. A mélygarázs bejáratánál egy biztonsági őr "őrködik", őt végül Neyrin egy Kontraktussal elaltatja. A rejtekhely bejáratát rendőrségi szalagokkal fedték el, ezeket Holló letépi, és mindketten behatolnak. Odabent Holló számára ismerős folyosókon haladnak, és hamarosan harc nyomaira lelnek. Valakik betörtek ide, és lemészárolták a pikkelyes hobgoblinokat. Neyrin talál egy térképet a helyről az egyik lény zsebében, amely többek között négy véletlenszerű műkincs pontos helyét is mutatja. A térkép alapján folytatják újtukat, kikerülve a baziliszkuszt, míg végül egy csarnokba jutnak.

A csarnokban rémületes látvány tárul eléjük (miután neyrin átlépve a Köztes Világba nagyvonalakban feltérképezi a csarnokot): egy műkincsekből és kacatokból épített sárkány tombol egy mostanra szemétté taposott kincshalmon. A sárkányt láncok rögzítik a falhoz, és összesen négy changeling figyeli, köztük Zane-nel, ezért Holló úgy gondolja, ők az Igaz Nyár Gyermekeihez tartoznak.

Kettéválnak: Neyrin lopakodva megszerzi az egyik dobozból a szerencsét, amiért jöttek (összesen öt adagot), míg Holló lopakodva kihallgatja Zane-t, aki telefonon bszél valakivel. Megtudja, hogy az Igaz Nyár Gyermekei aznap este valamiféle gyűlést szerveznek a Mezsgyébe. Végül mindketten visszalopóznak a csarnok bejáratához, és utána sietve elindulnak a kijárat felé. Út közben Holló magához veszi az egyik szobrot, amit a sárkánylény zsebében talált térkép is jelzett.

Az egyik folyosón azonban egy kisebb, kígyó-szerű baziliszkusz támad rájuk. Holló sikeresen legyűri és harcképtelenné teszi a lényt, és sikerül kisebb sérüléssel megúsznia. Végül kimenekülnek a parkolóba, ahonnan ki-ki a saját praktikáival kijut az utcára. Itt találkoznak **Jane**-nel, aki mindkettőjüket hazafuvarozza.

### 2022.06.06.

#### Holló

Holló megkéri **Jane**-t, hogy mielőtt hazatérnek, tegyenek egy kis kitérőt a Katlanba, ahova Holló találkozót beszél meg **Mr Smack**-kel. Még a találkozó előtt egy megbízza **Mr Nobody**-t, hogy az próbálja meg eltörölni a kamerafelvételeket, amik Hollóról készülhettek, mikor az kijutott az imént az építkezésről. Ezután Holló találkozik Smack-kel, akinek elmondja, hogy mit tapasztalt a sárkány alattvalóinak rejtekhelyén, és azt is, hogy az Igaz Nyár Gyermekei valamit szervezkednek. Smack azt mondja, Holló azt kezd az információval, amit akar, de amiért ő tudta meg először, azért hajlandó az előzetesen megbeszéltek szerint néhány műkincset visszajuttatni a rendőrségnek. A találkozót követően Holló **Marcust** is felhívja, és vele is megosztja az információk egy részét: azaz, hogy az Igaz Nyár Gyermekei valamire készülnek, aminek köze van a Mezsgyében tartandó találkozójukhoz, és egy kincsekből épített sárkányhoz.

Ezt követően Holló hazatér, majd miután lemossa magáról a vért és a sarat, amivel osszekente magát az építkezésen, ismét útnak indul, és meglátogatja **Spuce**-t. Sikeresen megszerzi a changelingtől a *Vénusz Nyelve* nektár utolsó két adagját, cserébe egy térképért, ami a mezsgyebeli tisztáshoz vezet, ahol Holló és Neyrin a virágokat találták. Ezután a Miami Egyetemre vezet az útja, ahol a Könyvtárostól kér segítséget azzal kapcsolatban, hol talál bővebb információkat a Sorsszövőkről. Hamar kiderül, hogy a róluk szóló információk a veszélyes kategóriába esnek, ezért a "tiltott szekcióban" őrzik őket. Holló engedélyt próbál szerezni **Nekotdrywtól**, aki azonban **Eszméhez** irányítja őt. Eszmé elbeszélget Hollóval, és végül átadja neki a könyvet - ami nem más, mint **Tom Hood** egy régi naplója - azzal a feltétellel, hogy ha Holló megjárja az utat, kiegészíti majd Hood szegényes leírását.

Holló tanulmányozza a leírást, és fontos információkat tud meg belőle.

Ezt követően hazatér. Az éjszaka során kipróbálja a Spruce-tól kapott szubsztanciát, és azt tapasztalja, hogy annak hatása leginkább Jane esetében erős, de **Alice**-ra is hat valamelyest. Az éjszakát kellemesen, hármasban töltik. Valamennyivel hajnal után azonban Holló telefoncsörgésre ébredt. Az igen zilált, könnyekkel küszködő **Szikra** az, aki elmondása szerint az Igaz Nyár Gyermekeinek gyűlésén vett részt, de a Nyári Udvar rajtuk ütött, ő pedig elmenekült a káoszból. Holló megvigasztalta, és biztosította a lányt arról, hogy meg fogja őt védeni.

#### Neyrin

Még aznap kora délután Neyrin meglátogatta **Jörg Blumberget** a changeling otthonában. Jörg kertje minden növénytől és gaztól meg volt fosztva, és maga Jörg sem volt éppen teljesen beszámítható állapotban. Neyrin megpróbált tőle információkat szerezni a Vénusz Nyelvét illetően, de mikor Jörg megérezte rajta a növény illatát, elmenekült, és többet nem állt szóba Neyrinnel.

A sikertelen találkozó követően Neyrin hazament, majd a Koboldtól visszalopott könyvet kebléle ölelve elszenderült. Álmot látott, és az álom szereplőiből sikerült kiszednie egy információt a könyvvel/hollóval kapcsolatban: egy madárnak a fészkére van szüksége, hogy kipihenje magát. Az álombeli alak (Harry) megmutatott Neyrinnek egy erdőt az ablakon keresztül, amiből egy sziklacsúcson egy jókora fa emelkedett ki.

Az álmot követően Neyrin estére ismét átment Harryhez, akit megint csak megpróbált meggyőzni arról, hogy valóban "átok ül rajta". Neyrin elhatározta, hogy bebizonyítja Harrynek a természetfeletti létezését, ehhez azonban Glamourra volt szüksége. Végül sikerült elcsábitania a srácot, és pikáns dolgokra rávennie, és ebből siekresen elég Glamourt gyűjtött, hogy lerántsa magáról a Maszkját, és felfedje a fiú előtt changeling valóját. Harryt először nagyon megrázta a dolog, ám később összeszedte magát, és az éjszakát azzal töltötték, hogy Neyrin elmagyarázta neki amit a changelingekről tudni kell.

**?????**

## Ötödik Fejezet: A Sorssszövők

**2022.09.02. - 2022.09.04.**

Elérkezvén a nagy nap, Holló, Neyrin, **Alice** és **Jane** felszedelődszködnek, hogy elinduljanak a mezsgyebeli küldetésükre. Mindene sehetőségre felkészülve a túrához szükséges ruhadarabokon túl élelmiszert, vizet és fegyvereket is visznek magukkal, illetve Holló egy nagy adag különféle tárgyat és kacatot is, hogy azokat értékesebb dolgokra, információkra cserélje majd a Goblin Piacon.

A Mezsgyét Holló Üregén keresztül közelítik meg, amit Jane és Alice most lát először, ezért igencsak meglepődnek. Innen egy ösvényt követnek a virágzó réteken és zöldellő erdőkön át, mígnem elérik a Miamiból a Mezsgyén keresztül vezető ismert ótvonalat. Itt egy fa tövében egy terepmintás ruhát és karimás kalapot viselő changeling vár rájuk, sünszerű vonásokkal. Az illető **Sharlotte-ként** mutatkozik be nekik, aki az Apró Szemek Társaságának tagja, ám **Mr. Smack** megbizatásából most egy csomagot kézbesít Hollónak. A csomag tartalma néhány goblin gyümölcs volt, illetve egy leírás arról, hogyan lehet élelmet és gyakoribb goblin gyümölcsöket találni a Mezsgye mélyebb régióiban.

A csapat ezen a ponton Neyrin iránymutatására bízza magát, aki Jane-nel karöltve megállapítja a Goblin Piacra vezető ösvény irányát. Ez kitérő ugyan, de Holló ragaszkodik hozzá, hogy feltöltse készleteit a Piacon. Végül megtalálják, amit keresnek, de Holló nem szeretné a lányokat is veszélybe sodorni a piacon, ezért megkéri Neyrint, hogy maradjon hátra velük egy biztonságos helyen. A Mezsgye hatása időközben kiütközik a két halandón: Alice nagyon kiváncsi és gondtalan lesz, Jane pedig egyre paranoiásabb és feszültebb.

Végül szétválnak, és míg Holló elindul a Piacra, Neyrin kialakít egy vackot, ahova befészkelhetik magukat.

**Neyrin**

Míg Holló távol van, Neyrin nem tud ellenállni a kisértésnek, és Alice-szal félmeztelenre vetközve kifekszik napozni egy napsütötte virágos tisztásra. Jane hevesen ellenkezik, de nem hallgatnak rá. A tisztáson Neyrin sütiízű gombákat talál, amiket megoszt Alice-cal és amikkel mindketten jól eltelnek. Egyszerre fütyörészésre lesznek figyelmesek, és észrevesznek egy napcserzette bőrű fiatalembert, aki egy szép nagy bolondgombán üldögél, és egy arany pénzérmét dobál. A kiváncsiság odavonzza őket hozzá, a fiatalember pedig **Zaborként** mutatkozik be nekik, és itallal kínálja őket. Kicsit bezsélgetnek, majd Zabor felajánlja, ha táncolhat egyet a lányokkal, akkor mégsem megy el a Goblin Piacra, és a pénzt, amit apjától kapott a lányoknak adja, hogy vehessenek maguknak valami szépet belőle.

A két lány belemegy a dologba, és egy tündérkör közepén, egy tücskökből álló zenekar muzsikájára ropni kezdenek. A tánc előtt kikötötték, hogy nem telhet el sok idő a tánc során, mert ők időre mennek valahova. Menetközben azonban elragadja őket a tánbc heve, és teljesen megfeledkeznek magukról. A világ elmosódik körülöttük, és egy pillanatra Zabor helyén egy csinos ruhákba öltözött daliát látnak, akinek az egyik szeme helyén a Nap, a másik helyén a Hold tündököl. Végül a tánc végetér, és a két lány holtfáradtan rogy a földre. Neyrin sikeresen megőrzi az eszméletét, és így látja, ahogy Zabor a mellkasára helyezi az említett pénzérmét, és utána távozik. Egy kis pihenést követően Neyrinnek sikerül annyi energiát összeszednie, hogy Jane segítségével visszavonszolja az alvó Alice-t a rejtekhelyre. Mind Neyrin, mind Alice ruhája szétfoszlott, mintha évszázadokat öregedett volna, és hajuk is hosszúra nőtt, de ők maguk nem lettek idősebbek.

**Holló**

Holló a Goblin Piacon elsőként a **Mamatörpét** keresi fel, akitől egy divatmagazinért cserébe vásárol egy közepesen erős bódító szert. Miközben a Mamatörpével cseveg, megjelenik egy hatalmas minotaurusz, egy bizonyos **Tórusz**, aki egy pórázon egy sovány, vörös hajó nőt vezet. Tórusz vásárol valamit a Mamatörpétől, amit egy dobozban vesz át. Holló megpróbál kapcsolatba lépni a rabbal, és szinte azonnal elhatározza, hogy meg fogja menteni. A minotaurusz viszont észreveszi, hogy Holló mire készül, és továbbáll. Holló követi a lényt különböző standokhoz. Amikor Tórusz bemegy egy titokzatos sátorba, Holló összetalálkozik egy békaemberrel, akitől egy Miamiból hozott óráért cserébe szerez egy vizes, használhatatlan karórát, amiről azt sejti, hogy egy token lehet.

Végül Tórusz elhagyja a Piacot. Holló követi, és egy erdei úton rajtaüt. Kemény harcban végül sikerül felül kerekednie rajta, de ekkor a rab kiszabadul, és véget vet a küzdelemnek. Szabadon már nem is tűnik olyan elcsigázottnak és soványnak. **Anilinként** mutatkozik be Hollónak, és jutalmat ajánl azért, amiért Holló megmentette őt. Felajánlja csókját, de azt Holló elutasítja, és inkább egy aranyérmét választ, ami Anilin elmondása szerint megválthat számára egy utat a **Révész** bárkáján a Kétségek Mocsarán keresztül. Holló később egy Aranyalmát is felajánl a kiéhezett nőnek, aki azért cserébe egy kis szívességgel tartozik neki.

Ezt követően Holló visszatér a társaihoz, ahol szembesül az ott történtekkel. Tesz még egy kis kitérőt a Piacra, ahol új ruhát vásárol Alice-nak, majd folytatják útjukat.

Hamarosan elhagyják a Mezsgye ismertebb régióit, és elérik azt a posványos lápot, amit csak a Kétségek Mocsaraként ismernek. Itt próbálnak utat találni a lápon keresztül, de elsőre nem járnak sikerrel. Egy folyóhoz érnek, ám a folyón átkelni nem tudnak. Miközben azon tanakodnak, vajon hogyan lenne lehetséges megidézni a Révészt, fájdalmas kiáltásokat hallanak a mocsárból. Jane és Holló elindulnak, hogy utánanézzenek a dolognak, és egy dombon egy hatalmas húsevő növényre lelnek, aminek a csapdájába esett egy szerencsétlen utazó. Holló megpróbál segíteni az illetően, ám az egész csapdának bizonyul, és a férfi egy gödör mélyén találja magát a gyilkos növénnyel. Amíg Holló a teretmtménnyel küzd, valaki, aki Jane-nek tűnik megpróbálja elcsalni egy másik irányba Alice-t és Neyrint, de nem jár sikerrel. Végül megjelenik a valódi jane, és elvezeti a többieket Hollóhoz, aki eddigre legyőzte a szörnyeteget.

Visszatérnek a folyóhoz, amin gyertyafénnyel megvilágított tutajokat pillantanak meg, amint komótosan úsznak lefelé a folyón. Gyanúsnak találják őket, úgyhogy inkább várnak tovább, és hamarosan meg is érkezik a Révész korhadt farönkhajóján. Holló átnyújtja neki a pénzérmét, amit Tórusztól szerzett, és ezért cserébe a Révész engedi nekik, hogy felszálljanak hajójára.